2.10. การควบคุมภายใน

ด้วยความเห็นของคณะกรรมการบริษัทเกี่ยวกับความเพียงพอและความเหมาะสมของระบบการควบคุมภายในของบริษัทและการติดตามดูแลการดำเนินงานของบริษัทว่าสามารถป้องกันทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือไม่นั้นและไม่มีอำนาจเพียงพอนั้น
ในกรณีดังกล่าวคณะกรรมการบริษัท
มีความเห็นว่าผู้บริหารของบริษัทดำเนินการภายใต้ขอบเขตที่กระทำตามวัตถุประสงค์ของบริษัท

สำหรับความเห็นของของคณะกรรมการตรวจสอบมีดังนี้

รายงานคณะกรรมการตรวจสอบ

ตามที่คณะกรรมการตรวจสอบ บริษัท ผลิตภัณฑ์อาหารกว้างไพศาล จำกัด (มหาชน)
ชุดแรกได้หมดวาระลง และที่ประชุมคณะกรรมการบริษัท ผลิตภัณฑ์อาหารกว้างไพศาล จำกัด
(มหาชน) ครั้งที่ 1/2544 ได้แต่งตั้งคณะกรรมการตรวจสอบของบริษัทชุดใหม่ เมื่อเดือนมีนาคม
2544 และได้กำหนดหน้าที่ความรับผิดชอบของคณะกรรมการตรวจสอบเป็นลายลักษณ์อักษรไว้ใน “
กฎบัตรคณะกรรมการตรวจสอบ ”

คณะกรรมการตรวจสอบ บริษัท ผลิตภัณฑ์อาหารกว้างไพศาล จำกัด (มหาชน)
ประกอบด้วยกรรมการ จำนวน 3 ท่าน มี พล.ต.อ. ชาญ รัตนธรรม
เป็นประธานคณะกรรมการตรวจสอบ ม.ร.ว. ถนัดศรี สวัสดิวัตน์ และนางสมศรี วิกสิตพณิช
เป็นกรรมการตรวจสอบ

ในปี 2546 คณะกรรมการตรวจสอบได้เริ่มปฏิบัติหน้าที่
โดยตระหนักถึงความรับผิดชอบในการดูแลให้มีการดำเนินงานตามนโยบายของคณะกรรมการบริษัทอย่างมีประสิทธิภาพ
และมีความโปร่งใส
สามารตรวจสอบการปฏิบัติงานได้ทุกขั้นตอนโดยไม่ก่อให้เกิดความขัดแย้งทางผลประโยชน์และไม่ขัดต่อข้อกำหนด
กฎหมาย และระเบียบต่างๆ ที่บริษัทต้องปฏิบัติตาม

ในปี 2546 คณะกรรมการตรวจสอบมีการประชุม โดยมีประเด็นที่เป็นสาระสำคัญ คือ

1.  คณะกรรมการตรวจสอบได้มีบทบาทในการประสาน และตรวจสอบด้านบัญชี การเงิน
    กับฝ่ายจัดการ และผู้สอบบัญชี
    และรับทราบผลการดำเนินงานจากรายงานงบการเงินที่ชัดเจนเป็นระยะทุกไตรมาส

2.  คณะกรรมการตรวจสอบ ได้รับความร่วมมืออันดีจากฝ่ายจัดการ
    ในการแสดงข้อมูลในกำกับดูแลกิจการ

3.  คณะกรรมการตรวจสอบ ขอเสนอให้ฝ่ายจัดการ ควรจัดทำแผนธุรกิจและแผนการตลาด
    เพื่อกำหนดเป้าหมาย และกลยุทธ์ทางธุรกิจ
    พร้อมทั้งจะได้ติดตามและประเมินผลได้อย่างถูกต้องชัดเจน

4.  ให้แนวทางในการปฏิบัติงานตรวจสอบภายใน
    รวมทั้งสอบทานและอนุมัติแผนการตรวจสอบประจำปี 2546 ของสำนักงานตรวจสอบภายใน

5.  ให้ความเห็นชอบในการเสนอผู้สอบบัญชี
    และการเสนอค่าสอบบัญชีของผู้สอบบัญชีของบริษัทผ่านคณะกรรมการและที่ประชุมสามัญผู้ถือหุ้น

คณะกรรมการตรวจสอบมีความเห็นว่าการดำเนินงานของบริษัทในปี 2546
ที่ผ่านมาเป็นไปภายใต้ระบบความควบคุมภายในที่ดีมีการมอบอำนาจ
และอนุมัติให้ดำเนินงานอย่างมีขั้นตอนตามหลักเกณฑ์ที่เหมาะสม
ส่งผลให้รายงานทางการเงินมีความถูกต้องครบถ้วน และเชื่อถือได้

สำหรับในเรื่องของการปรับปรุงโครงสร้างทางการเงิน
โดยการเจรจาลดภาระหนี้กับเจ้าหนี้สถาบันการเงินเดิม และการทำสัญญากู้ยืมกับเจ้าหนี้รายใหม่คือ
ธนาคารกรุงไทย จำกัด (มหาชน) ทำให้บริษัทได้รับประโยชน์จากการดำเนินการครั้งนี้อย่างมาก
อีกทั้งการยินยอมให้ บริษัท กว้างโฮลดิ้ง จำกัด กลุ่มผู้ถือหุ้นใหญ่
ใช้สิทธิแปลงสภาพหุ้นกุ้แปลงสภาพที่รับช่วงถือไว้แทนเจ้าหนี้ให้เป็นหุ้นสามัญ
เพื่อสร้างความมั่นใจในการดำเนินธุรกิจให้แก่ผู้ถือหุ้นในอนาคตยิ่งขึ้น

อนึ่ง คณะกรรมการตรวจสอบนำเสนอต่อคณะกรรมการบริษัท ผลิตภัณฑ์อาหารกว้างไพศาล จำกัด
(มหาชน) เพื่อขออนุมัติต่อที่ประชุมสามัญผู้ถือหุ้น ประจำปี 2547 ให้แต่งตั้งนายสมชาย คุรุจิตโกศล
ผู้สอบบัญชีรับอนุญาต เลขที่ 3277 และ/หรือ นายอำพล จำนงค์วัฒน์ ผู้สอบบัญชีรับอนุญาต เลขที่
4663 บริษัท เอส.เค.แอคเคาน์แต้นท์ เซอร์วิสเซส จำกัด เป็นผู้สอบบัญชีของบริษัทในปี 2547
ด้วย

(พล.ต.อ.ชาญ รัตนธรรม)

ประธานคณะกรรมการตรวจสอบ

  26 มีนาคม 2547

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายในของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามข้อผูกพัน และเงื่อนไขที่
บริษัทฯได้ระบุไว้ในแบบแสดงรายการข้อมูลการเสนอขายหลักทรัพย์
และร่างหนังสือชี้ชวนครบถ้วนทุกประการ

จึงเรียนมาเพื่อโปรดพิจารณา

ขอแสดงความนับถือ

(พล.ต.อ.ชาญ รัตนธรรม)

ประธานกรรมการตรวจสอบ

  26 มีนาคม 2547

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายใน ของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามข้อผูกพัน และเงื่อนไขที่
บริษัทฯได้ระบุไว้ในแบบแสดงรายการข้อมูลการเสนอขายหลักทรัพย์
และร่างหนังสือชี้ชวนครบถ้วนทุกประการ

จึงเรียนมาเพื่อโปรดพิจารณา

ขอแสดงความนับถือ

(ม.ร.ว.ถนัดศรี สวัสดิวัตน์)

กรรมการตรวจสอบ

26 มีนาคม 2547

เรื่อง ความเห็นระบบการควบคุมภายใน

เรียน คณะกรรมการกำกับหลักทรัพย์และตลาดหลักทรัพย์

ข้าพเจ้าขอแสดงความเห็นในฐานะกรรมการตรวจสอบเกี่ยวกับระบบการควบคุมภายใน ของบริษัท
ผลิตภัณฑ์อาหารกว้างไพศาล จำกัด (มหาชน) นั้น ไม่พบข้อบกพร่องที่เป็นสาระสำคัญ
และการดำเนินงานของบริษัทฯ ได้ปฏิบัติตามข้อผูกพัน และเงื่อนไขที่
บริษัทฯได้ระบุไว้ในแบบแสดงรายการข้อมูลการเสนอขายหลักทรัพย์
และร่างหนังสือชี้ชวนครบถ้วนทุกประการ

จึงเรียนมาเพื่อโปรดพิจารณา

ขอแสดงความนับถือ

(นางสมศรี วิกสิตพณิช)

กรรมการตรวจสอบ

26 กุมภาพันธ์ 2547

เรื่อง รายงานระบบการควบคุมภายในและระบบบัญชี

เรียน คณะกรรมการ

บริษัท ผลิตภัณฑ์อาหารกว้างไพศาล จำกัด (มหาชน)

เลขที่ 88/9 หมู่ 4 ถนนกว้างไพศาล

ตำบลนาท่ามเหนือ อำเภอเมืองตรัง

จังหวัดตรัง

ในการตรวจสอบงบการเงินของบริษัท ผลิตภัณฑ์อาหารกว้างไพศาล จำกัด (มหาชน)
สำหรับปีสิ้นสุดวันที่ 31 ธันวาคม 2546 ตามมาตรฐานการสอบบัญชีที่รับรองทั่วไป
เพื่อแสดงความเห็นต่องบการเงินดังกล่าวว่าได้แสดงฐานะการเงินและผลการดำเนินงานโดยถูกต้องตามที่ควรอย่างมีสาระสำคัญตามหลักการบัญชีที่รับรองทั่วไป
บริษัทฯ
ได้ศึกษาและประเมินประสิทธิภาพระบบการควบคุมภายในด้านบัญชีตามที่เห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

บริษัทฯ
ขอเรียนว่าการตรวจสอบบัญชีมิได้ตรวจสอบทุกรายการหากแต่ได้ใช้วิธีการสุ่มตรวจสอบเท่านั้น
นอกจากนี้การศึกษา
และประเมินประสิทธิภาพระบบการควบคุมภายในด้านบัญชีมีวัตถุประสงค์โดยเฉพาะดังที่กล่าวในตอนต้น
ดังนั้นจึงไม่อาจชี้ให้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

อย่างไรก็ดี บริษัทฯ ไม่พบจุดอ่อนที่เป็นสาระสำคัญในระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว

บริษัทฯ ขอขอบพระคุณฝ่ายบริหารของบริษัทฯ ที่ได้ให้เกียรติและไว้วางใจแก่บริษัทฯ
และขอขอบคุณฝ่ายจัดการและเจ้าหน้าที่ฝ่ายบัญชีที่ได้ให้ความร่วมมือแก่บริษัทฯ มาด้วยดีโดยตลอด

ขอแสดงความนับถือ

(นายสมชาย คุรุจิตโกศล)

กรรมการผู้จัดการ